A Jordan 1991 előtt a Formula–3000-ben versenyzett. Sok, később híres versenyző vett részt a bajnokságokban a Jordan színeiben, köztük Michael Schumacher is, aki első nagydíján a Jordant vezette, mindössze egy verseny erejéig, mivel ezután a Benetton csapathoz igazolt. Még ebben az évben Bertrand Gachot a magyar nagydíjon megszerezte a Jordan első versenyben futott leggyorsabb körét. Az első sikerek 1994-ben kezdődtek, mikor Rubens Barrichello a csapathoz igazolt. Barrichello egy dobogós hellyel, és egy pole pozícióval az évet 19 ponttal és egy hatodik hellyel zárta.